-Մենք մեկ անգամ չէ, որ Հայաստանի իշխանություններին կոչ ենք արել՝ վարել նույն քաղաքականությունը, ինչ Թուրքիան ու Ադրբեջանն են ուզում իրականացնել: Մեզ պետք է տնտեսապես ամրապնդել այս շրջանը, քանի որ միայն այդպես է դա հնարավոր անել՝ ամրապնդել տնտեսապես: Այսինքն՝ մարդիկ իրենց ապահով զգան, ավելի լավ պայմաններ ունենան, որ մարդիկ չարտագաղթեն: Իսկ հայերի արտագաղթը շատ ահավոր է լինելու՝ թե՛ Հայաստանի, և թե՛ Վրաստանի համար, քանի որ սխալ է կարծել, որ հայերի տեղը վրացիներն են զբաղեցնելու: Ցավոք, վրացիները չունեն այդ մարդկային ռեսուրսը, որ հայը գնա ու քրիստոնյա վրացին գա իր տեղը բնակվի Ջավախքում: Այս տեղը լրացնելու են մահմեդական թուրքերը: Ուստի սա թե՛ Հայաստանի, թե՛ Վրաստանի ազգային անվտանգության հարց է: Դրա համար, Հայաստանը պետք է կարողանա տնտեսական հզոր ծրագրեր իրականացնել Ջավախքում։